TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Süüriast tulistati Golanile rakette
Saksamaa müüb Iisraelile allveelaevu
Hamas lähenes taas Iraanile
Süüriast tulistati Iisraeli Golanile viis raketti,
mis tabasid viit erinevat objekti, kuid ei teinud kellelegi viga.
Iisrael pidas seda Süüria valitsuse heakskiidetud tegevuseks
ja vastas rünnakutele, hävitades 3 Süüria suurtükipatareid.
Armee esindaja teatel
saavad ka sellised sihitud tulistamised Iisraeli poolt alati vastuse.
Võimalik, et raketid tulistas siiski Hezbollah'
oma juhi Hassan Nasrallah' käsul.
Iisrael peab Süüria piirides toimuvas Iisraeli-vastases tegevuses
vastutavaks igal juhul Süüriat.
"Me ei luba vähimatki provokatsiooni
ega katseid kahjustada meie kodanikke või infrastruktuuri,"
ütles Iisraeli kaitseminister Lieberman.
Süüria on hakanud koondama enda ja Liibanoni Hezbollah' vägesid
üha lähemale Iisraeli põhjapiirile ja Golanile.
Iisraeli piiripolitsei tabas grupi palestiinlasi,
kes osalesid suures saagivarguses
Hebroni lähedal asuvais kibutseis ja mošaavides.
Grupp oli jõudnud röövida ca 22 tonni viinamarju
ja üle 500 tonni tomateid.
Need oli transportimiseks kastidesse pakitud
ja valmis edastamiseks tellijatele.
Varastatud kaup taheti viia mahamüümiseks
palestiinlaste linna Beit Awwa turgudele.
Grupp ei osalenud ainult sellistes saagivargustes,
vaid hävitas samas ka kasvuhooneid ja muud maaharimisvarustust.
Grupi valdusest konfiskeeriti neli veoautot ja kokku vahistati
27 röövides osalenud palestiinlast, sh naisi.
Saksamaa valitsus kiitis heaks kolme allveelaeva müügi Iisraelile.
Need on sama Dolphin-tüüpi
nagu Iisraeli varasemadki Saksamaalt ostetud allveelaevad.
Tehingu väärtus on ca 1,5 mlrd eurot
ja Saksamaa katab sellest ca 27 %.
Tehing külmutati juulis seoses erinevate korruptsioonikahtlustega,
kuid on nüüd heaks kiidetud, tingimusel,
et muid korruptsiooniteemasid enam esile ei kerki.
Lisaks kolmele allveelaevale
hõlmab tehing ka nelja relvastatud patrulllaeva,
mis hakkavad turvama Iisraeli gaasi- ja naftapuurimisplatvorme.
LAV-i suurima kristliku grupi Kristliku Siioni Kiriku juhitud rühm
külastas Iisraeli, et edendada rahu Iisraeli ja palestiinlaste vahel.
Kirikusse kuulub ca 15 mln liiget LAV-i eri paigust
ja nad kohtusid visiidi käigus ka Iisraeli presidendi Rivliniga.
Tegu oli antud rühma esimese Iisraeli-visiidiga.
Nad lootsid, et suudavad samas edendada Iisraeli ja LAV-i suhteid,
mis on viimastel aastakümnetel veidi jahedad olnud.
Delegatsiooni juhi piiskop Barnabas Lekganyane sõnul
pole tema kirikul olnud kunagi
usulisi erimeelsusi Jeruusalemma suhtes,
vaid nad toetavad linna ühtsust,
kus kõigi religioonide esindajad võivad jumalat teenida
ja vabalt oma usku harrastada.
USA presidendi Lähis-Ida pealäbirääkija Jason Greenblati sõnul
võtab püsiva rahu loomine Iisraeli ja palestiinlaste vahel aega.
Põhiprobleemid palestiinlaste puhul on endiselt Iisraeli tunnustamine,
Jeruusalemma staatus ja põgenike küsimus.
2004. a saavutatud nn Kvarteti ettepanek
on endiselt ainus võimalik tee lõpliku rahuni, ütles Greenblatt.
See nõuab lisaks eelmainitule igasuguse terrorismi lõpetamist,
väära ajalooinfo korrigeerimist palestiinlaste kooliõpikuis
ja usulise ässitamise lõpetamist.
Palestiinlased ei nõustunud ühegagi neist toona
ega ka ühegi teise kõnelustekatse ajal hiljem.
USA usaldab pigem Egiptuse mõjuvõimu
kui ntks Hamasi nägemust lihtsalt kõneluste alustamise kohta.
Umbes kahe nädala eest
sõlmisid Hamas ja Fatah' ehk Palestiina omavalitsus
koostöölepingu ja Abbas sai võimu Gaza sektori administratiivvalitsuses.
Samas naases Hamas jagama vastutust omavalitsuse juhtimise eest
ja taas kõlasid lootused võimalikust rahukõneluste algusest.
Hamas demonstreeris siiski oma sõltumatust
ja nende juhtkond sõitis Iraani kokku leppima uutes relvasaadetistes.
Iraan kinnitas Hamasile,
et nende ühine strateegia on endiselt jõus
ja selle sihiks on hävitada Iisraeli sionistlik valitsus
ning rajada selle asemele Palestiina riik.
Iraani televisioon edastas intervjuu Hamasi juhi Sami Abu Zuhriga otse.
Zuhri ütles selgelt, et hoolimata Fatah' ja Hamasi leppimisest,
on nägemused suhetest Iisraeliga endiselt tagasipöördumatult erinevad.
"Fatah tahab läbirääkimisi sionistidega piiride ja tunnustamise teemal,
mis ei kuulu Hamasi põhimõtete hulka.
Meie koostöö Fatah'ga teenib vaid meie siseeesmärke.
Iisraeli suhtes on meie eesmärgid endiselt samad,
kui enne Fatah'ga tehtud koostööpakti," ütles Zuhry.
Iisraeli peaminister Netanyahu sõidab järgmine nädal Londonisse
1917. a tehtud nn Balfouri deklaratsiooni
100. aastapäeva tseremooniale.
1. Maailmasõja ajal tegi Suurbritannia toonane välisminister
James Arthur Balfour 2.11.1917
valitsuse heakskiidul avalduse,
mille järgi Suurbritannia lubas toetada kõigiti
juutide rahvuskodu loomist Lähis-Itta.
Piirkond,
kuhu maailma juutidele mõeldud rahvuskodu ehk juudiriik tuli rajada,
määratleti hiljem toona loodud Rahvaste Liidu poolt.
Netanyahu kohtub visiidi vältel ka Inglismaa peaministri Mayga
ning teiste Briti ministrite ja tippametnikega.
Palestiina omavalitsus on korduvalt nõudnud,
et Inglismaa kuulutaks Balfouri deklaratsiooni õigustühiseks,
kuna see võivat ohustada nende omariikluspürgimusi.
Peaminister May on siiski korduvalt keeldunud seda tegemast.
Mullu aprillis vastas Briti Välisministeerium PO-le:
"Oleme uhked oma rolli üle Iisraeli riigi loomises
ja suuname oma jõu nüüd rahukõneluste julgustamisele."
See on tänaseks kõik.
Paluge rahu Jeruusalemmale ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee